text: жылысай алматы облысы кеген ауданындағы ауыл, жылысай ауылдық округі орталығы. аудан орталығы кеген ауылынан қарай 32 км-дей жерде, қулықтаудың солтүстік баурайындағы тарғақшөп, бидайық, т.б. әр түрлі астық тұқымдас шөптер өскен таудың қызыл қоңыр, қара топырақты агроклиматтық белдемінде орналасқан. 1999 жылы тұрғындар саны 1712 адам (855 ер адам және 857 әйел адам) болса, 2009 жылы 1610 адамды (828 ер адам және 782 әйел адам) құрады. іргесі 1930 жылы кішігірім ұжымшарлар орталығы ретінде қаланып, кейін олар біріктіріліп (1970), қой кеңшары болып қайта құрылды. оның негізінде 1997 жылдан серіктестік пен шаруа қожалықтары жұмыс істейді. орта мектеп, клуб, кітапхана, пункт, т.б. мекемелер бар. тұрғындары көрші елді мекендермен автомобиль жолы арқылы қатынасады.